《恩波桥》
宋代·陈延龄

富春胜趣景一幅，四面好山青簇簇。
浙江逶迤向东来，千里平铺鸭头绿。
老夫作官从此游，恩波阁道如虹浮。
凭栏夜半玩星斗，全稽分夜天南头。
是时万籁寂不作，惟见翱双白鹤。
赤松正与董双成，坐驾云軿穷碧落。
素娥海上来相迎，玉笙度曲鸾凤鸣。
商音嫋嫋洗人耳，惊起葛翁仙梦醒。
走着氅衣忙草草，开门误踢神炉倒。
丹光飞起掩月明，虎啸龙吟天地老。

作者简介：陈延龄，宁宗嘉泰间为富阳县丞（清光绪《富阳县志》卷三）。今录诗五首。